**ROKOMET NA DALJAVO, OŠ 2. triada**

**Razpis za Športni izziv 2, STREL NA GOL**

**Organizatorja**

Zavod za šport RS Planica in Rokometna zveza Slovenije

**Informacije:** Jure Kavšek, Dolenjska cesta 40, 1000 Ljubljana

**e-pošta:** [jurekavsek81@gmail.com](mailto:jurekavsek81@gmail.com)

**telefon:** 031 307 387

**Obdobje tekmovanja**

Izziv 2: od od 15.4. do 8. 6. 2021

**Izziv se opravlja v skladu z veljavnimi epidemiološkimi ukrepi znotraj dovoljenih skupin, ki se lahko v tistem obdobju združujejo!**

**Tekmovalne stopnje**

Tekmovanje se odvija na nivoju šole.

**Starostne kategorije**

1. triada

**Udeležba v izzivu**

Šola v izzivu sodeluje tako, da za posamezen razred oz. skupino športni pedagog vnese rezultat v aplikaciji Športni izziv - <https://izziv.sportmladih.net/> z uporabniškim računom, ki ga ima za vašo šolo. V primeru, da v aplikaciji račun športnega pedagoga šole ni povezan s šolo se prosimo obrnite na [sst@sport.si](mailto:sst@sport.si).

**Ekipa**

Posamezna ekipa je sestavljena iz šestih učenk ali učencev in je lahko mešana glede na spol. Izziva se lahko udeleži neomejeno število ekip posameznega razreda, pri čemer lahko en učenec ali učenka v posameznem izzivu sodeluje le v eni ekipi.

**Opis izvedbe izziva**

Povezava do izziva:https://izziv.sportmladih.net/challenge/view/MbgpVE


**STREL NA GOL S TREH RAZLIČNIH POZICIJ**

**PRIPOMOČKI:** žoge, stožci, gol, kolebnici

**PRIPRAVA IGRIŠČA**: Tri stožce postavimo na šestmetrsko črto na medsebojni razdalji treh metrov in tri stožce na devetmetrsko črto na medsebojni razdalji štirih metrov. Srednja stožca sta na sredini šestmetrske in devetmetrske črte.



Pri vsakem stožcu na devetmetrski črti postavimo eno žogo. Na prečko rokometnega gola zalepimo ali privežemo dve kolebnici na medsebojni razdalji enega metra. Kolebnici naj segata do tal. V spodnji levi in desni kot postavimo stožca (glej skico).



**OPIS IZVEDBE IZZIVA:** Vajo izvede šest igralcev. Enkrat streljajo s tal, drugič izvedejo strel iz skoka. Končni rezultat izziva je **vsota doseženih točk vseh šestih igralcev iz obeh vaj**.

**1. vaja: STREL S TAL**

Vajo izvede šest igralcev. Igralec na učiteljev znak pobere žogo s tal in s trikoračnim zaletom vrže žogo na gol **s tal.** To ponovi še s preostalima žogama. Pri levem in desnem stožcu izvede strel po zunanji strani. Ko vajo konča, nadaljuje naslednji igralec.

**2. vaja: STREL IZ SKOKA**

Vajo izvede šest igralcev. Igralec na učiteljev znak pobere žogo s tal in s trikoračnim zaletom vrže žogo na gol **iz skoka.** To ponovi še s preostalima žogama. Pri levem in desnem stožcu izvede strel po zunanji strani. Ko vajo konča, nadaljuje naslednji igralec.

**TOČKOVANJE:** Strel v sredino gola prinese eno točko, strel v zgornji levi in desni kot dve točki in zadetek levega ali desnega stožca tri točke (glej skico). **Končni rezultat izziva je vsota doseženih točk vseh igralcev pri obeh vajah.**

**Nagrade**

Praktične nagrade bomo žrebali izmed vseh prejetih rezultatov, oddanih s strani šol v aplikaciji Športni izziv pri posameznem izzivu.

Izžrebali bomo:

* 6 ekip (6x majica Šport mladih – Športni izziv)
* 20 ekip (6x svetilka Šport mladih)